ИЗВОД ИЗ ЗАПИСНИКА

са 26.редовне седнице Скупштине општине Врњачка Бања, која је одржана дана 11.7.2019. године, у великој сали Скупштине општине са почетком у 10 часова.

 Овај извод из записника сачињен је у складу са чл. 106. Пословника Скупштине општине Врњачка Бања („Сл. лист општине Врњачка Бања“, бр.12/19) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 16 одборника, и то: Иван Радовић, Миљко Арсић, Дане Станојчић, Срђан Удовичић, Наташа Перовић, Мирослав Веселиновић, Весна Бурмазовић, Предраг Џамић, Јордан Пецић, Милан Плањанин, Драгољуб Богдановић, Весна Милићевић, Слађана Терзић, Ненад Николић, Родољуб Џамић, Ђорђе Петровић.

Одсутни су: Бранка Милошевић, Зоран Сеизовић, Владан Јоцић, Војислав Вујић, Андрија Боћанин, Јелена Дишовић Ђукић, Марина Ђорђевић, Матеја Мијатовић и Снежана Стојановић.

Председник СО је сагласно Пословнику образложио разлоге што је седница сазвана у краћем року и навео да се ребалансом буџета планирају средства за манифестације, као и отклањање последице од елементарне непогоде.

Иван Радовић, председника СО је известио о томе која су лица позвана да присуствују седници и нагласио да седницу преноси Врњачка РТВ.

Председник СО је ставио на изјашњавање Извод из записника са 25.седнице, одржане 4.7.2019.године, па како примедби није било, једногласно је усвојен овај записник.

Предлог дневног реда је једногласно је усвојен, па је Скупштина утврдила следећи

# ДНЕВНИ РЕД

1. Ребаланс Одлуке о буџету општине Врњачка Бања за 2019.годину

2. Одлука о изменама и допунама Одлуке о улагању непокретности у јавној својини општине Врњачка Бања у основни капитал Јавног предузећа за превоз путника и транспорт робе ''Нови Аутопревоз'' Врњачка Бања

3. Одлука о измени и допуни Плана општег распореда места за постављање монтажних објеката и опреме на територији општине Врњачка Бања

4. Измене Плана и програма пословања са програмом опште туристичке пропаганде Установе Туристичка организација Врњачка Бања за 2019.годину

5. Друге измене Програма пословања Културног центра за 2019.годину

6. Измене Програма пословања Спортског центра за 2019.годину

7.Измена и допуне Програма пословања ПУ ''Радост'' Врњачка Бања за 2019.годину

8. Друге измене Програма пословања Општинске стамбене агенције за 2019.годину

9.Измене Програма рада Народне библиотеке ''Др Душан Радић'' Врњачка Бања

10. Измене Програма активности Црвеног крста Врњачка Бања са финансијским планом за 2019.годину

11. Избор и именовања

А) -Оставка Данета Станојчића на дужност председника Комисија за спровођење поступка доделе награда Најбољи-најбољем ''Др Зоран Ђинђић''

- Именовање председника Комисије

12. Одборничка питања и одговори

ПРВА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Зоран Дунић, руководилац Одсека за буџет и финансије је образложио ову одлуку.

 Након дискусије Родољуба Џамића, једногласно је донет

РЕБАЛАНС

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2019.ГОДИНУ

ДРУГА ТАЧКА

Председник СО је известио о предлогу Општинског већа и Бањског одбора, да Скупштина општине донесе ову одлуку, као у предложеном тексту.

 Како дискусије није било, једногласно је донета

О Д Л У К А

О ИЗМЕНАМА И ДОПУНАМА ОДЛУКЕ

О УЛАГАЊУ НЕПОКРЕТНОСТИ У ЈАВНОЈ СВОЈИНИ ОПШТИНЕ ВРЊАЧКА БАЊА У ОСНОВНИ КАПИТАЛ ЈАВНОГ ПРЕДУЗЕЋА ЗА ПРЕВОЗ ПУТНИКА И ТРАНСПОРТ РОБЕ ''НОВИ АУТОПРЕВОЗ'' ВРЊАЧКА БАЊА

ТРЕЋА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Након дискусије Родољуба Џамића, једногласно је донета

О Д Л У К А

О ИЗМЕНИ И ДОПУНИ ПЛАНА

ОПШТЕГ РАСПОРЕДА МЕСТА ЗА ПОСТАВЉАЊЕ МОНТАЖНИХ ОБЈЕКАТА И

ОПРЕМЕ НА ТЕРИТОРИЈИ ОПШТИНЕ ВРЊАЧКА БАЊА

ЧЕТВТВРТА ТАЧКА

Председник СО је известио о предлогу Општинског већа и Бањског одбора, да Скупштина општине да да сагласност на ове измене програма

 Како дискусије није било, једногласно је донето

Р Е Ш Е Њ Е

Даје се сагласност на Друге измене Плана и програма рада са Планом опште туристичке пропаганде Установе Туристичка организација Врњачка Бања за 2019.годину, који је усвојио Управни одбор ове установе одлуком бр.1081/19 од 11.7.2019.године.

 Даје се сагласност на Друге измене Финансијског плана Установе Туристичка организација Врњачка Бања за 2019.годину, који је усвојио Управни одбор ове установе одлуком бр.1080/19 од 11.7.2019.године.

ПЕТА ТАЧКА

Председник СО је известио о предлогу Општинског већа и Бањског одбора, да Скупштина општине да да сагласност на ове измене програма

 Како дискусије није било, једногласно је донето

Р Е Ш Е Њ Е

Даје се сагласност на измене Програма пословања Установе Културни центар Врњачка Бања за 2019.годину, са финансијским планом за 2019.годину, који је усвојио Управни одбор Културног центра одлуком бр.УО-954 од 11.7.2019.године.

ШЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да да сагласност на ове измене програма

 Како дискусије није било, једногласно је донето

Р Е Ш Е Њ Е

Даје се сагласност на Четврте измене Програма рада Установе Спортски центар Врњачка Бања за 2019.годину, који је усвојио Управни одбор Спортског центра одлуком бр.01-455 /19 од 11.7.2019.године.

СЕДМА ТАЧКА

Председник СО је известио о предлогу Општинског већа и Бањског одбора, да Скупштина општине да да сагласност на ове измене програма

 Како дискусије није било, једногласно је донето

Р Е Ш Е Њ Е

Даје се сагласност на измене и допуне Програма пословања Предшколске установе „Радост“ Врњачка Бања за 2019.годину, који је усвојио Управни одбор установе одлуком бр. 681 од 11.7.2019.године.

ОСМА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на овај програм.

 Како дискусије није било, једногласно је донето

Р Е Ш Е Њ Е

Даје се сагласност на Друге измене Програма пословања Општинске стамбене агенције општине Врњачка Бања за 2019.годину, који је усвојио Управни одбор ове Агенције одлуком бр.35-1215/19 од 11.7.2019.године.

ДЕВЕТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на овај програм.

 Како дискусије није било, једногласно је донето

Р Е Ш Е Њ Е

Даје се сагласност на измене Програма рада Народне библиотеке ''Др Душан Радић'' Врњачка Бања за 2019.годину, са финансијским планом за 2019.годину, који је усвојио Управни одбор Народне библиотеке одлуком бр.01-582/2019 од 11.7.2019.године.

ДЕСЕТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на овај програм.

 Како дискусије није било, једногласно је донето

Р Е Ш Е Њ Е

Даје се сагласност на измене Програма активности Црвеног крста Врњачка Бања са Финансијским планом за 2019.годину, заведен под бр. 280/1 од 11.7.2019.године.

Пре преласка на следећу тачку, председник СО је дао паузу у раду, која је трајала од 10,25 до 10,30 сати.

 Након тога, Дане Станојчић, зам.председника СО је рекао да је договорено да се одрже консултације, које су трајале од 10,30 до 11,00 сати.

ЈЕДАНЕСТА ТАЧКА

 Председник СО је известио да је Дане Станојчић поднео оставку на дужност председника Комисије за спровођење поступка доделе награда Најбољи-најбољем ''Др Зоран Ђинђић'', па је за разрешење гласало 14 одборника.

 За предлог да се за председника Комисије именује Предраг Николовски гласало је 15 одборника, па је донето

Р Е Ш Е Њ Е

 Разрешава се Дане Станојчић дужности председника Комисије за спровођење поступка доделе награда Најбољи-најбољем ''Др Зоран Ђинђић'', на лични захтев.

 Именује се Предраг Николовски за председника Комисије за спровођење поступка доделе награда Најбољи-најбољем ''Др Зоран Ђинђић.''

ДВАНЕСТА ТАЧКА

 Родољуб Џамић је известио да су консултације биле ради решавања неких кадровских решења и да је договорено да се седница СО одржи за 10-ак дана.

 Иван Радовић је рекао да ће користити годишњи одмор и да се враћа за бањску славу.

 Како других питања и предлога није било, седница је завршена у 11,05 сати

Записник обрадила, ПРЕДСЕДНИК СО

Зам.секретара СО Иван Радовић,с.р.

Гајшек Олгица